Forgjengeren til den moderne masseovnen. Den magasinerer effektivt varmen fra forbrenningen i sin store masse (ca. 2.000 - 2.500 kg). 
En **masseovn**, også kalt **finsk ovn** eller **russisk ovn**, er en ovn med to forbrenningskamre i stedet for ett.

Konstruksjon og bruk
--------------------

Masseovnens to kamre er brennkammeret der brenselet legges inn, og et kammer som er plassert litt lenger oppe i røykkanalen, hvor de siste uforbrente gassene forbrennes. Dette gir som resultat at masseovner er ca. dobbelt så effektive som andre ovner i praktisk bruk. Det er beregnet at ca. 90 % av energien i brenselet blir utnyttet i en masseovn.[] Den høye effektiviteten oppnås ved at brenningen foregår ved meget høye temperaturer (ca. 900 grader), og ved at en rekke gasser som ellers forsvinner opp i skorsteinen, også brennes. Dette gir også renere avgasser enn det en énkammerovn slipper ut. Om en fyrer riktig gir en masseovn ingen røyk fra skorsteinen og kun minimal partikkelforurensning.  

Masseovnen er bygd opp omkring en kjerne av ildfaste stein eller støpte ildfaste moduler (velegnet til selvbygging), omkring denne er det en kappe, som vanligvis mures opp av teglstein.

Ved en fyring brennes typisk 12–15 kg ved i løpet av 1–1½ time; det kan brukes fyringsved av alle treslag. Normalt behøves kun én fyring i døgnet. Varmen fra fyringen går langsomt og jevnt ut av ovnen som strålevarme fra ovnens store overflate, og dette holder temperaturen i rommet svært konstant; den typiske døgnvariasjonen vil være på 2 grader. Strålevarmen oppleves meget behagelig, og man unngår både konveksjon (som vil oppstå ved bruk av en vanlig jernovn, en radiator og lignende) samt transport av luft og støv rundt i rommet. Masseovnen er derfor meget velegnet for astmatikere. 

Ovnens overflate blir normalt ikke varmere enn ca. 45 grader Celsius, og man vil derfor ikke brenne seg om man tar på ovnen mens den er i bruk.

En masseovn kan med fordel ha en innbygd bakerovn hvor man kan bake pizza og brødvarer samt steke og koke med minimalt energiforbruk.

Historikk
---------

Masseovnen er en gammel oppfinnelse som kan spores tilbake til romerske og arabiske konstruksjoner.

Referanser
----------

1. ↑   Masonry Stove Construction Plans Citat: "...Some Reasons for Building a Masonry Stove...Masonry stoves use much less fuel...Masonry stoves generate less pollution...Masonry stoves costs only slightly more than a high quality stove and chimney..."
2. ↑  Temp-cast: Masonary Heating[*død lenke*] Arkivert 2006-11-09 hos Wayback Machine Citat: "...Recent testing in Finland shows that masonry heaters typically attain combustion efficiencies of 88 to 91%. The Temp-Cast 2000 fireplace was tested by an independent lab in April 1992, showing combustion efficiency of 94.4%..."
3. ↑  Mark Twain om tyske masseovne. from 'Europe and Elsewhere' by Mark Twain Arkivert 21. november 2006 hos Wayback Machine. Arkivert 2006-11-21 hos Wayback Machine Citat: "...At half past seven on a cold morning the servant brings a small basketful of slender pine sticks...All day long and until past midnight all parts of the room will be delightfully warm and comfortable, and there will be no headaches [ carbonmonooxid-forgiftning?] and no sense of closeness or oppression...One firing is enough for the day; the cost is next to nothing; the heat produced is the same all day, instead of too hot and too cold by turns..."